**LIČKO-SENJSKA ŽUPANIJA, Dr. Franje Tuđmana 4, Gospić, OIB: 40774382907, koju zastupa župan mr. Darko Milinović, dr. med. (u daljnjem tekstu: Naručitelj)**

**i**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Izvođač) zaključili su

# UGOVOR O JAVNOJ NABAVI RADOVA

***ADAPTACIJA FASADE NA OBJEKTU PRIMARNE ZDRAVSTVENE ZAŠTIE***

***U OPĆINI BRINJE***

1. **PREDMET UGOVORA**

**Članak 1.**

Predmet ovog ugovora su radovi na adaptaciji fasade u objektu primarne zdravstvene zaštite u općini Brinje.

Naručitelj ustupa, a Izvođač preuzima izvođenje radova iz stavka 1. ovog članka, sukladno Dokumentaciji o nabavi \_\_\_\_\_\_\_\_\_\_\_\_\_\_\_\_\_ i Odluci o odabiru \_\_\_\_\_\_\_\_\_\_\_\_\_\_\_\_\_, u svemu prema ponudi broj \_\_\_\_\_\_\_\_\_\_\_\_\_\_\_\_\_\_\_\_ i prihvaćenom ponudbenom troškovniku. Ponuda i troškovnik nalaze se u privitku ovog ugovora i čine njegov sastavni dio.

**Članak 2.**

Izvođač potpisom ovog Ugovora potvrđuje da su mu poznati svi uvjeti za izvođenje radova, da je proučio projektno-tehničku dokumentaciju, lokalne prilike, lokaciju i okolinu građevine, pristup prometnicama i uvjetima pristupa lokaciji izvođenja radova, da se upoznao sa svim uvjetima rada i transporta koji mogu utjecati na izvođenje ponuđenih radova i pripadajućim komunikacijama, načinom i mjestima priključaka na postojeću komunalnu infrastrukturu te da mu je poznata namjena, tehnička složenost i tehnologija izvođenja radova koji su predmet ovog ugovora.

1. **CIJENA I ODREDBE O PLAĆANJU**

**Članak 3.**

Ugovorne strane utvrđuju vrijednost radova iz članka 1. ovog Ugovora prema ponudi Izvođača i usvojenom ponudbenom troškovniku, u iznosu od \_\_\_\_\_\_\_\_\_\_\_\_\_ kuna (slovima: ), pri čemu PDV po stopi od \_\_\_\_% iznosi \_\_\_\_\_\_\_\_\_\_ kuna (slovima: ), odnosno sveukupna cijena izvođenja radova iznosi \_\_\_\_\_\_ kuna (slovima: ).

U cijeni ponude uračunati su svi troškovi rada, dobave i ugradnje materijala, rada strojeva, transporta, korištenja prometnica, pristojbi, poreza, režijski troškovi, troškovi električne energije, pitke i tehnološke vode, osiguranja, troškovi pripreme i organizacije gradilišta, pristupa gradilištu, troškovi osiguranja mjesta za privremeno i trajno odlaganje materijala, troškove svih potrebnih atesta kojima se dokazuje kakvoća izvedenih radova i ugrađenih proizvoda i materijala koji ga terete, trošak odvoza otpada na deponij, troškove zbrinjavanja otpada, troškove čišćenja i održavanja koje je potrebno tijekom izvođenja radova, svi porezi i prirezi, ostali sporedni troškovi kao i svi drugi troškovi i izdaci izvoditelja potrebni za dovršenje radova do potpune funkcionalnosti i primopredaje radova Naručitelju.

Vrijednosti jediničnih cijena stavaka su fiksne i nepromjenjive.

**Članak 4.**

Izvođač će za izvedene radove Naručitelju ispostavljati mjesečne privremene situacije i okončanu situaciju, temeljem kojih će se obavljati plaćanje. Privremene situacije ispostavljaju se sa stanjem zadnjeg dana u mjesecu, te se dostavljaju nadzornom inženjeru koji ih ovjerava ili osporava. Privremena situacija dostavlja se nadzoru do 3. u mjesecu za prethodni mjesec. Okončana situacija ispostavlja se i dostavlja nadzoru u roku 5 dana od dana okončanog obračuna, koji zapisnički konstatiraju predstavnici Naručitelja, izvoditelja i nadzora.

Plaćanje situacije obavit će se u roku od 30 dana od dana primitka u cijelosti nesporne situacije ovjerene od strane nadzornog inženjera na IBAN \_\_\_\_\_\_\_\_\_\_\_\_otvoren kod\_\_\_\_\_\_\_\_\_\_\_\_\_\_\_. Predujam je isključen, kao i davanje sredstava osiguranja plaćanja.

Obračun izvedenih radova vršit će se prema stvarno izvedenim količinama ovjerenim u građevinskoj knjizi.

Situacije moraju biti izrađene na temelju stvarno izvedenih radova iskazanih u građevinskoj knjizi koju je Izvođač dužan voditi na gradilištu prema propisima o gradnji i pravilima struke, a koje će radove u građevinskoj knjizi ovjeriti svojim potpisom i nadzorni inženjer.

Obračunske situacije se izrađuju i podnose Naručitelju u 5 (pet) primjeraka, od kojih Naručitelj vraća Izvođaču 3 (tri) primjerka i zadržava 2 (dva) primjerka za svoje potrebe.

U slučaju kašnjenja plaćanja Izvođač ima pravo obračunati zakonsku zateznu kamatu Naručitelju.

1. **ZAJEDNICA PONUDITELJA I PODIZVODITELJI**

**Članak 5.** *(ako je primjenjivo)*

Članovi zajednice gospodarskih subjekata će izvesti dio radova, sukladno podacima koje su naveli u ponudi, i to:

-

-

 Naručitelj se obvezuje platiti cijenu radova članovima zajednice sukladno članku 5. ovog Ugovora, na temelju ispostavljenih računa privremenih i/ili okončane situacije koje moraju odgovarati postotku izvedenih radova.

**Članak 6.** *(ako je primjenjivo)*

Izvođač će ustupiti dio radova podugovaratelju, sukladno podacima koje je naveo u ponudi, i to:

-

-

Naručitelj će za navedeni dio ugovora izvršiti neposredno plaćanje podugovaratelju na IBAN \_\_\_\_\_\_\_\_\_\_\_otvoren kod \_\_\_\_\_\_\_\_\_\_\_\_\_\_.

Izvođač će svojim situacijama priložiti situacije podugovaratelja koje je prethodno potvrdio.

Izvođač može tijekom izvršenja ugovora o javnoj nabavi od Naručitelja zahtijevati:

* Promjenu podugovaratelja za onaj dio ugovora koji je prethodno dao u podugovor,
* Uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora bez PDV-a neovisno o tome je li prethodno dao dio ugovora u podugovor ili ne,
* Preuzimanje izvršenja dijela ugovora koji je prethodno dao u podugovor.

U tim slučajevima sklopit će se pisani dodatak ugovoru, a Izvođač je obavezan Naručitelju dostaviti podatke i dokumentaciju o novom podugovaratelju/ podugovarateljima.

Sudjelovanje podugovaratelja ne utječe na odgovornost Izvođača za izvršenje ugovora o javnoj nabavi.

1. **POČETAK I ZAVRŠETAK RADOVA**

**Članak 7.**

Početak izvođenja radova iz članka 1. ovog Ugovora je u roku 8 dana od dana uvođenja u posao. Uvođenje u posao obavit će se upisom u građevinski dnevnik najkasnije u roku 8 dana od dana sklapanja ugovora, o čemu će Naručitelj pisanim putem obavijestiti Izvođača. Pod danom uvođenja u posao smatra se dan kad je Izvođač od Naručitelja primio dokumentaciju koju je obvezan imati na gradilištu.

Rok za završetak ugovorenih radova je 30. studenog 2020. godine. Pod danom završetka radova smatra se dan upisan u građevinski dnevnik o čemu Izvođač pisanim putem obavještava Naručitelja.

Izvođač je dužan terminski plan izvođenja radova dostavljen u ponudi uskladiti s potrebama Naručitelja i dobivenim uputama.

**Članak 8.**

Rok za izvođenje radova iznimno se može produljiti u sljedećim slučajevima:

* Ako je radi bitno promijenjenih okolnosti, više sile ili neispunjenja obveza Naručitelja izvoditelj bio spriječen izvoditi radove, o kojim okolnostima je dužan pisanim putem zahtijevati produljenje roka završetka radova do prestanka okolnosti, a najkasnije 3 (tri) dana od nastanka okolnosti koje dovode do zakašnjenja;
* Kada zbog nepovoljnih vremenskih prilika nije bilo moguće izvoditi pojedine vrste radova, rok izvedbe radova produljit će se za odgovarajući broj dana, što se utvrđuje u građevinskom dnevniku, a ovjerava po nadzornom inženjeru temeljem evidencije meteoroloških uvjeta tijekom izvođenja radova;
* Ako Naručitelj izda nalog o privremenoj ili trajnoj obustavi radova.

Prethodno navedene okolnosti dokazuju se temeljem pisane dokumentacije sa gradilišta. O produženju roka izvođenja radova sklapa se dodatak ugovoru u pisanom obliku.

1. **JAMSTVA**

**Članak 9.**

Kao jamstvo za uredno ispunjenje ugovora Izvođač se obvezuje Naručitelju u roku 10 (deset) dana od dana sklapanja ugovora dostaviti bezuvjetnu, neopozivu bankarsku garanciju naplativu „na prvi poziv“ i „bez prigovora“, na kojoj je kao korisnik naznačena Ličko-senjska županija, s važenjem od 30 dana nakon ispunjenja svih ugovornih obveza, na iznos \_\_\_\_\_\_\_\_\_\_ kuna (slovima: ), što odgovara iznosu od 10% od vrijednosti ugovora bez PDV- a. Naručitelj ima pravo aktivirati (naplatiti) dostavljenu bankarsku garanciju u slučaju Izvođačeve povrede ugovornih obveza.

Dostava jamstva druge vrste nije moguća, osim novčanog pologa na IBAN Naručitelja, na koji Izvođač nema pravo zaračunavati kamatu.

U slučaju da Izvođač ne dostavi jamstvo sukladno stavku 1. ovog članka, Naručitelj ima pravo raskinuti ovaj ugovor te će naplatiti jamstvo za ozbiljnost ponude.

U slučaju produženja roka za izvođenje radova, izvoditelj je obvezan ishoditi i dostaviti jamstvo s produženim rokom važenja u skladu s produženim rokom za izvođenje radova. Novo jamstvo mora biti dostavljeno prije isteka roka važenja prethodno dostavljenog jamstva.

Naručitelj će vratiti Izvođaču jamstvo za uredno ispunjenje ugovora nakon dostave jamstva za otklanjanje nedostataka u jamstvenom roku.

Jamstvo za uredno ispunjenje ugovora Naručitelj ima pravo naplatiti u sljedećim slučajevima:

1. Povreda ugovornih obveza od strane Izvođača zbog koje Naručitelju nastane šteta i to u iznosu visine nastale štete s pripadajućim kamatama
2. Ne dostavljanje produženog jamstva sukladno stavku 4. ovog članka, u punom iznosu jamstva
3. Naplata ugovorne kazne zbog zakašnjenja Izvođača u ispunjenju svojih obveza iz ovog ugovora i to u visini ugovorne kazne
4. U slučaju neispunjenja ugovorne obveze od strane Izvođača zbog razloga za koje je odgovoran Izvođač kao i u slučaju raskida ovog ugovora kojeg je uzrokovao Izvođač, i to u punom iznosu jamstva
5. U drugim slučajevima radi naplate potraživanja koja Naručitelj ima prema Izvođaču u vezi s ovim ugovorom, do visine iznosa kojeg Naručitelj potražuje.

**Članak 10.**

Za izvedene radove Izvođač daje jamstvo i to:

* za radove \_\_\_\_\_ ( ) godine
* za ugrađene materijale primjenjuju se garancije proizvođača materijala, a uredni garancijski listovi predaju se Naručitelju kod preuzimanja radova.

Jamstveni rok počinje teći od dana zapisnički obavljene primopredaje odnosno po otklanjanju svih zapisnički utvrđenih nedostataka kod primopredaje.

Izvođač je dužan u roku od 3 (tri) dana od dana primopredaje izvedenih radova dostaviti Naručitelju jamstvo za otklanjanje nedostataka u jamstvenom roku.

Jamstvo treba biti u obliku bezuvjetne, neopozive garancije banke na iznos od 5% ukupne vrijednosti izvedenih radova po okončanom obračunu. Garancija treba biti „naplativa na prvi poziv“, „bez prigovora“, s važenjem do isteka jamstvenog roka za izvedene radove, a može se aktivirati (naplatiti) u slučaju da Izvođač - nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

Tijekom trajanja jamstvenog roka Izvođač je obvezan, po pisanoj obavijesti Naručitelja o svom trošku pristupiti otklanjanju ustanovljenih nedostataka uzrokovanih krivnjom Izvođača, a najkasnije 48 (četrdesetosam) sati od trenutka primanja obavijesti.

Ako Izvođač ne pristupi otklanjanju nedostataka u dogovorenom roku Naručitelj će iste otkloniti po drugom Izvođaču na teret Izvođača potpisnika ovog Ugovora.

Neiskorišteno jamstvo za otklanjanje nedostataka u jamstvenom roku biti će vraćeno Izvođaču po prestanku važenja ovog ugovora.

1. **OBVEZE IZVOĐAČA**

**Članak 11.**

Izvođač se obvezuje u izvođenju radova pridržavati se ugovorenih rokova, radove izvoditi u skladu s tehničkom dokumentacijom i uvjetima iz ponudbenog troškovnika.

Tijekom izvođenja radova Izvođač je dužan uvažavati upute nadzornog inženjera, uredno voditi propisanu službenu dokumentaciju, pribaviti potrebne ateste te dokaze o sukladnosti ugrađenog materijala i opreme, po izvršenim radovima ukloniti preostali materijal, sredstva za rad, te propisno zbrinuti građevinski otpad nastao tijekom građenja.

**Članak 12.**

Izvođač se obvezuje radove iz članka 1. ovog ugovora izvršavati u skladu s terminskim planom izvođenja radova, na kvalitetan način u skladu s pozitivnim zakonskim normama, stručno i savjesno sukladno važećim tehničkim propisima, standardima i pravilima struke, uvažavajući mjere zaštite na radu i zaštite gradilišta.

**Članak 13.**

Izvođač je dužan u roku od 8 dana od dana sklapanja ovog ugovora dostaviti Naručitelju policu osiguranja za pokriće odgovornosti iz djelatnosti za:

* Osiguranje kompletnog gradilišta za vrijeme izvođenja radova
* Osiguranje od izvanugovorne (javne) odgovornosti prema trećim osobama, uključujući i zaposlenike, podugovaratelje i njihove zaposlenike

Osiguranje treba pokriti štetu na osobama i imovini koja može nastati prilikom izvođenja radova, a pokriće treba biti na snazi od dana početka radova (uvođenja u posao) do uspješno obavljene primopredaje.

Odgovornost Izvođača za štete koje mogu nastati tijekom izvođenja radova prestaje s danom uspješno obavljene primopredaje radova.

**Članak 14.**

Naručitelj je dužan na gradilištu osigurati stalni stručni nadzor nad izvođenjem radova, koji će imenovati odgovornu osobu za obavljanje nadzora – nadzornog inženjera. Izvođač će biti obaviješten o imenovanju nadzornog inženjera prilikom uvođenja u posao.

Naručitelj će Izvođaču osigurati priključke struje i vode na gradilištu.

1. **PRIMOPREDAJA IZVEDENIH RADOVA**

**Članak 15**

Izvođač je dužan pisanim putem obavijestiti Naručitelja da su radovi izvedeni, te zatražiti primopredaju.

Naručitelj će pisanim putem obavijestiti Izvođača o terminu primopredaje.

Pregled i primopredaju izvedenih radova obavljaju predstavnici ugovornih strana i nadzora, o čemu izrađuju zapisnik te Izvođač radova predaje Naručitelju ateste za sve ugrađene materijale.

Ako Naručitelj prilikom pregleda izvedenih radova ustanovi da pojedini radovi nisu izvedeni prema Ugovoru i da postoje nedostaci Izvođač je obvezan te nedostatke otkloniti o svom trošku, u roku koji zajednički u zapisniku utvrde ugovorne strane.

Ako Izvođač ne otkloni sve utvrđene nedostatke u utvrđenom roku, Naručitelj predmetne radove neće primiti u cjelini te će Izvođaču odrediti novi rok za otklanjanje nedostataka, a može i nedostatke ukloniti putem drugog Izvođača na teret Izvođača potpisnika ovog ugovora.

Nakon otklanjanja eventualnih nedostataka i uspješno izvršene primopredaje izvedenih radova, ugovorne strane pristupaju okončanom obračunu.

1. **PRIJEVREMENI PRESTANAK UGOVORA I UGOVORNA KAZNA**

**Članak 16.**

U slučaju raskida ovog ugovora, bilo sporazumno ili izazvano višom silom, ugovorne strane će utvrditi stupanj izvedenosti radova i njihovu vrijednost. U tom slučaju Izvođač ima pravo naplate samo stvarno izvedenih radova.

**Članak 17.**

Ako krivnjom Izvođača dođe do prekoračenja ugovorenog roka gradnje Naručitelj ima pravo od Izvođača naplatiti ugovorenu kaznu u visini 2‰ (dva promila) dnevno na iznos ugovorne cijene u neizvršenom dijelu, do najviše 5 % ugovorne cijene bez PDV-a, za zakašnjenje u izvršenju i/ili neizvršenje ugovornih obveza odabranog ponuditelja.

Ugovorna kazna naplatit će se prijebojem s privremenom/okončanom situacijom ili naplatom jamstva za uredno ispunjenje ugovora.

Naplata ugovorne kazne ne oslobađa Izvođača obaveze da dovrši ugovorene radove ili bilo koje druge obaveze koje ima po ovom ugovoru.

Ako Naručitelju zbog kašnjenja Izvođača nastane šteta koja premašuje ugovorne kazne, Naručitelj ima pravo zahtijevati razliku do potpune naknade štete.

**Članak 18.**

Ugovorne strane suglasno utvrđuju da Naručitelj ima pravo na jednostrani otkaz ovog ugovora ukoliko utvrdi da Izvođač ne izvršava svoje obaveze po ugovoru niti nakon pisanog upozorenja Naručitelja o istima.

1. **ZAVRŠNE ODREDBE**

**Članak 19.**

Ako se pojavi potreba za izvođenjem neugovorenih radova koji bi bili neophodni za završetak radova koji su predmet ovog ugovora, Izvođač je dužan bez odgode obavijestiti Naručitelja o potrebi njihovog izvođenja, a ugovorne strane su suglasne da će se isti izvoditi samo uz prethodno pisano odobrenje Naručitelja, te ugovoreni sukladno odredbama Zakona o javnoj nabavi.

Za dodatne neugovorene radove Izvođač je dužan Naručitelju dostaviti analize cijena. Analize cijena se rade na temelju elemenata iz ponude za predmetne radove (cijene materijala, transporta, mehanizacije, rada i odgovarajućeg faktora).

**Članak 20.**

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

Ako neki od slučajeva nisu predviđeni spomenutim Zakonom tada će se primjenjivati Posebne uzance o gradnji.

**Članak 21.**

Sve sporove koji eventualno nastanu u tijeku izvođenja radova ili po dovršetku radova ugovorne strane rješavaju sporazumno. Ako eventualni spor ugovorne strane ne riješe na spomenuti način suglasne su da je nadležan stvarno nadležni su u Gospiću.

**Članak 22.**

Ovaj Ugovor sastavljen je u 6 (šest) istovjetnih primjeraka od kojih svaki primjerak ima snagu originala, po 3 (tri) primjerka za svaku ugovornu stranu.

Ovaj Ugovor stupa na snagu danom potpisa obiju ugovornih strana.

 **KLASA: 510-01/20-01/08**

 **URBROJ: 2125/1-02-20-**

 **Gospić, 2020. god.**

 **ZA IZVOĐAČA ZA NARUČITELJA**

 **DIREKTOR: ŽUPAN:**

 **mr. Darko Milinović, dr. med.**

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_